डकैती व हत्या करने वाले पांच आरोपियों को किया गिरफ्तार..... - Samachar 20 News
डकैती व हत्या करने वाले पांच आरोपियों को किया गिरफ्तार.....
धार जिले के मनावर थाना क्षेत्र के अंतर्गत बीते दिनों ग्राम जलखा मैं रहने वाले अमर सिंह, सुरमा भाई एवं मुराड में रहने वाले दयाराम के यहां बदमाशों ने जानलेवा हमला कर डकैती की घटना को अंजाम दिया था। जिसमें बदमाशों द्वारा मारपीट की गई थी। इस घटना में गौतम निवासी मोराड की मृत्यु हो गई थी. वहीं इस घटना से एक माह पहले सिंघाना चौकी के अंतर्गत ग्राम भैंसावद में रहने वाले मांगीलाल के घर में घुसकर डकैती की घटना को इन्ही बदमाशों ने अंजाम दिया था ।जिसमें मांगीलाल और पूजा घायल हो गए थे।उपचार के बाद पूजा की भी मृत्यु हो गई थी। दोनों ही घटनाओं का पर्दाफाश करने के लिए पुलिस अधीक्षक आदित्य प्रताप सिंह के मार्गदर्शन में मनावर एसडीओपी करण सिंह रावत के निर्देशन में मनावर थाना प्रभारी एम पी वर्मा , सिंघाना चौकी प्रभारी अभिषेक जाधव की टीम को पांच आरोपियों को पकड़ने में सफलता हासिल हुई है।
आरोपियों के नाम नगर सिंह पिता बनू निवासी छेराद थाना टांडा, सुरेश पिता रेम सिंह निवासी भगोली थाना टांडा, पान सिंह पिता कुँवर सिंह, सुरजन उर्फ कलाकार उर्फ सुरेश ,छोटू उर्फ भाया पिता मेहर सिंह तीनों निवासी पीपल्दा थाना गंधवानी है मनावर एसडीओपी करण सिंह रावत ने बताया कि इनके पांच अन्य साथी फरार है जिनकी गिरफ्तारी होना बाकी है। वहीं डकैती की घटनाओं में जो माल बरामद किया गया है उसमें तीन मोटरसाइकिल ,दो मोबाइल, बकरा बकरी, नगदी ₹4000 व फलिया जप्त किया गया है।